Page:Underwoods, Stevenson, 1887.djvu/139

Rh The hale o' life by His commands

Was ordered to a body's hands;

But see! this corpus juris stands

By a' forgotten;

An' God's religion in a' lands

Is deid an' rotten.

While thus the lave o' mankind's lost,

O' Scotland still God maks His boast—

Puir Scotland, on whase barren coast

A score or twa

Auld wives wi' mutches an' a hoast

Still keep His law.

In Scotland, a wheen canty, plain,

Douce, kintry-leevin' folk retain

The Truth—or did so aince—alane

Of a' men leevin';

An' noo just twa o' them remain—

Just Begg an' Niven.